**Premi a la qualitat lingüística dels Treballs Final de Grau (TFG) de la**

**Facultat de Ciències de la Terra**

**Curs 2019-20**

**Objectiu**

La Comissió de Dinamització Lingüística de la Facultat Ciències de la Terra vol encoratjar els estudiants de la Facultat a incentivar l’ús de la llengua catalana en l’àmbit universitari i l’ús de la terminologia de les Ciències de la Terra en català. Per aquest motiu, convoca el **I Premi a la qualitat lingüística dels Treballs de Final de Grau.**

**Destinataris**

El premi s’adreça a tots els estudiants dels graus de Geologia i de Ciències del Mar que, en el curs actual (2019-20), hagin redactat el seu Treball Final de Grau en llengua catalana i n’hagin obtingut una qualificació de 8 o superior.

**Presentació de candidatures**

Els estudiants interessats a participar-hi hauran de manifestar el seu interès mitjançant la presentació del següent formulari.

**Termini de presentació de candidatures**

El termini de presentació és d'un més a comptar de la data quan es fan públiques les notes dels TFG per part de les comissions avaluadores, tant en la convocatòria de juliol com de setembre.

La participació a la convocatòria suposa l’acceptació d’aquestes bases.

**Criteris d’avaluació**

El jurat tindrà en compte els criteris següents:

* + La correcció lingüística de la memòria.
  + La coherència i estructuració interna del text.
  + La capacitat comunicativa del text.
  + L’adequació i la precisió en l’ús de la terminologia de l’especialitat.

El premi es pot declarar desert si els treballs presentats no assoleixen la qualitat lingüística requerida.

**Premis**

Es donaran dos premis, un per a cadascun dels dos millors TFG dels dos graus participants, en forma d’un diploma acreditatiu i d’un val-regal valorat en 300 euros, a bescanviar en una botiga de serveis culturals.

**Jurat**

Joan Guimerà (President Comissió de Dinamització Lingüística de la Facultat)  
Eulàlia Masana (Vice-degana Acadèmica de la Facultat)  
Núria Castells (Serveis lingüístics UB)

**Veredicte del jurat i lliurament dels premis**

El veredicte del jurat, que és inapel·lable, es comunicarà a les persones interessades en el termini màxim d’un mes després de la data de presentació pública del TFG del segon semestre.

El lliurament dels premis s’efectuarà abans del 31 de desembre de 2020, coincidint amb un acte acadèmic rellevant, i es comunicarà als interessats amb suficient antelació.

**Organització**

Comissió de Dinamització Lingüística de la Facultat de Ciències de la Terra, i els Serveis Lingüístics

Amb el suport de:

* Facultat de Ciències de la Terra
* Vicerectorat d’Estudiants i Política Lingüística

**Més informació:**

Comissió de Dinamització Lingüística de la Facultat de Ciències de la Terra

joan.guimera@ub.edu